**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊА РЕШЕЊA О УСЛОВИМА ЗАШТИТЕ ПРИРОДЕ**

|  |  |
| --- | --- |
| **Назив административног поступка**  | **Решење о условима заштите природе** |
| **Шифра поступка** | **206.01.0001** |
| **Регулаторно тело****(надлежно за спровођење препоруке)** | Покрајински секретаријат за урбанизам и заштиту животне срединеПокрајински завод за заштиту природе |
| **Правни оквир којим је уређен административни поступак** | * Закон о заштити природе („Сл. гласник РС“, бр. 36/09, 88/10, 91/10, 14/16 и 95/18)
* Закон о националним парковима („Сл. гласник РС“, бр. 84/15 и 95/18)
* Уредба о еколошкoj мрежи („Сл. гласник РС“, број 102/10)
* Правилник о проглашењу и заштити строго заштићених и заштићених дивљих врста биљака, животиња и гљива („Сл. гласник РС“, бр. 5/10, 47/11, 32/16 и 98/16)
 |
| **Прописи које треба променити /донети/укинути да би се спровеле препоруке** | 1. Закон о заштити природе („Сл. гласник РС“, бр. 36/09, 88/10, 91/10, 14/16 и 95/18) |
| **Рок за спровођење препорука** | Приликом првих измена прописа.  |
| 1. **КРАТАК ОПИС ПРОБЛЕМА**
 |
| Прописима су јасно дефинисани услови за издавање решење о условима заштите природе на просторне и урбанистичке планове, планску и пројектну документацију, основе и програме управљања и коришћења природних ресурса и добара у рударству, енергетици, саобраћају, водопривреди, пољопривреди, шумарству, ловству, рибарству, туризму и другим делатностима од утицаја на природу, као и документација која се доставља. Међутим, поједини подаци се не прибављају по службеној дужности већ је прописом дефинисано да их сама странка прилаже уз захтев, услед чега долази до непотребног административног оптерећења подносиоца захтева и непоштовања одредби Закона о општем управном поступку. Додатно није омогућено подношење захтева и издавање акта надлежног органа електронским путем. |
| 1. **САЖЕТАК ПРЕПОРУКА**
 |
| Потребно је прописати Законом о заштити природе („Сл. гласник РС“, бр. 36/09, 88/10, 91/10, 14/16 и 95/18), да се одређена документа прибављају по службеној дужности, и омогућити подношење захтева и издавање акта електронским путем. |
| 1. **ОБРАЗЛОЖЕЊЕ**
 |
| **3.1. Прибављање података по службеној дужности** Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС”, број 57/19.), по службеној дужности прибави потребне податке од надлежног органа – „власника“ потребних података: * **Документ број 2 из е-пописа**: Катографски/графички приказ локације (извод из катастра, копија плана, ситуациона карта, шејп фајлови)
* **Орган од кога је потребно прибавити податке**: Катастар непокретности

Наведени документ прибавља се као доказ о праву својине, односно праву коришћења предметног земљишта и његове намене.  Предлаже се прибављање података по службеној дужности, када је подносилац захтева власник земљишта, односно објекта а које је могуће спровести на један од следећих начина, зависно од тренутне доступности потребних података: * + - 1. Путем Информационог система за размену података из регистара преко Сервисне магистрале органа;
			2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.

Изузетно, орган може на захтев прибавити скуп података из регистра и уписати их у сопствено софтверско решење.Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом или електронским путем. Како би се ово омогућило, потребно је од подносиоца захтева затражити следеће неопходне информације: Броја катастарске парцеле и назив катастарске општине ***За примену ове препоруке, ради обезбеђења правне сигурности, транспарентности и усклађености прописа, потребна је измена Закона о заштити природе („Сл. гласник РС“, бр. 36/09, 88/10, 91/10, 14/16 и 95/18).***Пре измене прописа, орган ће без одлагања приступити примени ЗОУП-а и размени података по службеној дужности**.** **3.2. Увођење е-управе**Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.***За примену препоруке није потребна измена прописа.*** |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)**
 |
| **НАЦРТ****ЗАКОН О И ДОПУНИ**  **ЗАКОНА О ЗАШТИТИ ПРИРОДЕ** У Закону о заштити природе („Службени гласник РС”, бр. 36/09, 88/10, 91/10, 14/16 и 95/18) у члану 9. после става 4. додаје се нови став 5. који гласи:„Податке из става 4. тачка 2) завод ће прибавити по службеној дужности.”Досадашњи ставови 5, 6, 7, 8, 9 и10 постају ставови 6, 7, 8, 9, 10 и 11.Члан 2.Овај закон ступа на снагу осмог дана од дана објављивања у „Службеном гласникуРепублике Србије”.  |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ**
 |
| **ПРЕГЛЕД ОДРЕДБИ** **ЗАКОНА О ЗАШТИТИ ПРИРОДЕ КОЈЕ СЕ ДОПУЊУЈУ**Услови заштите природе Члан 9.У поступку израде планова, основа, програма, пројеката, радова и активности из члана 8. овог закона прибављају се услови заштите природе које издаје надлежни завод за заштиту природе (у даљем тексту: завод).Акт о условима заштите природе садржи нарочито:1) податке о природним вредностима, посебно биљног и животињског света, објеката геонаслеђа и предела у границама просторног обухвата документа из става 1. овог члана и просторном окружењу;2) податке о заштићеним природним добрима, укључујући природна добра планирана за заштиту и у поступку заштите;3) податке о еколошки значајном подручју;4) податке о установљеним режимима и мерама заштите и коришћења природних вредности и добара и еколошки значајних подручја;5) процену да ли се планирани радови и активности могу реализовати са становишта циљева заштите природе и донетих прописа и докумената;6) услове, односно забране и ограничења под којима се планирани радови и активности могу реализовати\* као и потребу оцене прихватљивости7) биолошке, техничке и технолошке мере заштите природе које треба применити;8) правни и стручни основ за утврђене услове и мере, односно забране и ограничења;9) компензацијске мере, ако постоји основ, у складу са овим законом.Завод, уместо услова заштите природе, издаје мишљење о потреби оцене прихватљивости, ако се у поступку издавања услова заштите природе установи потреба о покретању поступка израде оцене прихватљивости.Уз захтев за издавање акта о условима заштите природе прилажу се:1) подаци о врсти и носиоцу израде документа из става 1. овог члана и инвеститору;2) подаци о локацији и просторном обухвату са одговарајућим картографским и графичким прилозима, а за пројекте и са копијом катастарског плана;3) кратак опис циљева због којих се документ израђује, намераваних активности на његовој реализацији и главних очекиваних резултата, а за пројекат идејно решење.ПОДАТКЕ ИЗ СТАВА 4. ТАЧКА 2) ЗАВОД ЋЕ ПРИБАВИТИ ПО СЛУЖБЕНОЈ ДУЖНОСТИ. Акт о условима заштите природе завод издаје решењем.Уколико подносилац захтева у року од две године од дана достављања акта не отпочне радове и активности за које је акт о условима заштите природе издат, дужан је да прибави нови акт.За прикупљање и процену информација неопходних за издавање акта о условимa заштите природе плаћа се такса.Висину и начин обрачуна и наплате таксе из става 7. овог члана, обвезнике таксе и ослобађање или умањење од обавезе плаћања таксе утврђује завод, уз сагласност министарства надлежног за послове финансија.На акт о условима заштите природе може се изјавити жалба министарству надлежном за послове заштите животне средине (у даљем тексту: Министарство) у року од 15 дана, а на територији аутономне покрајине органу надлежнoм за послове заштите животне средине аутономне покрајине.Орган надлежан за доношење, односно усвајање документа из става 1. овог члана, прибавља од завода мишљење о испуњености услова заштите природе из става 2. овог члана. |
| 1. **АНАЛИЗА ЕФЕКАТА ПРЕПОРУКЕ (АЕП)**
 |
| Директни трошкови спровођења овог поступка за привредне субјекте на годишњем нивоу износе 70.326.735,04 РСД. Усвајање и примена препорука ће донети привредним субјектима годишње директне уштеде од 42.602.587,84 РСД.Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. |